Lefelau Campylobacter yn parhau'n gyson | Asiantaeth Safonau Bwyd
Mae'r naw prif fanwerthwr ar draws y DU bellach wedi cyhoeddi eu canlyniadau diweddaraf ar halogiad campylobacter mewn cyw iâr cyfan ffres a gynhyrchir yn y DU (samplau a brofwyd o fis Ebrill i fis Mehefin 2018).
Mae'r ffigurau diweddaraf yn dangos, ar gyfartaledd, ar draws y prif fanwerthwyr, bod 3.7% o'r cyw iâr wedi profi'n bositif ar y lefel halogi uchaf. Dyma'r ieir sy'n cario mwy na 1,000 o unedau ffurfio cytref fesul gram (cfu/g) o campylobacter. Y ffigwr cyfatebol ar gyfer y set flaenorol o ganlyniadau (Ionawr-Mawrth 2018) oedd 3.8%, a 4.6% oedd y ffigwr pan gyhoeddwyd y lefelau gyntaf (Gorffennaf-Medi 2017).
'Mae'r ffigurau diweddaraf hyn yn gyson â chanlyniadau blaenorol ac yn cadarnhau'r cynnydd a wnaed hyd yn hyn yn ein nod o leihau lefelau campylobacter cymaint ag sy'n rhesymol bosib. Mae tystiolaeth wedi dangos bod campylobacter yn dueddol o fod yn fwy cyffredin yn ystod cyfnodau cynhesach y flwyddyn; felly, mae gweld canlyniadau cyson yn ystod y cyfnod hwn yn galonogol.
'Hoffwn ddiolch i'r prif fanwerthwyr a chynhyrchwyr dofednod am eu hymdrechion wrth fynd i'r afael â campylobacter ac am weithio ochr yn ochr â'r ASB i gydlynu'r broses o gyhoeddi'r canlyniadau.'
Canlyniadau diweddaraf campylobacter ar gyw iâr a samplwyd, yn ôl manwerthwr ar gyfer Ebrill - Mehefin 2018: